**ТЕХНИЧЕСКИ СПЕЦИФИКАЦИИ**

**За обособена позиция №1 „Предоставяне на далекосъобщителни услуги, чрез мобилна обществена клетъчна мрежа с национално покритие по стандарт GSM/UMTS”.**

Услугата по обособена позиция № 1, следва да се предоставя съгласно изброените по-долу изисквания.

1. Да се предоставят далекосъобщителни услуги чрез обществена далекосъобщителна клетъчна мрежа, по стандарт GSM, с национално покритие, от лицензиран оператор, необходими за дейността на общинска администрация, кметства, кметски наместничества и звената на бюджетна издръжка към Община Добричка, след подаване на заявка от страна на Възложителя, за конкретен брой SIM карти.

2. Корпоративната група на Възложителя включва 127 броя абонати (SIM карти), като този брой може да нараства, или да намалява за срока на изпълнение на договора. Предоставените карти да са със същите номера, каквито Възложителят е ползвал до датата на сключване на договора и да се включат в корпоративната група

3. Ползваните от Община Добричка служебни SIM карти трябва да бъдат включени в групата от мобилни и фиксирани номера, като разговорите между абонатите в тази група са безплатни и неограничени като брой минути. Тези разговори не се отчитат във включените в месечната такса предплатени минути към мрежата на оператора, ако има такива.

4. Предметът на обществената поръчка включва осигуряване на цифрова мобилна телефонна връзка по стандарт GSM, заедно с определен пакет от допълнителни гласови и други услуги, позволяващи реализацията на мобилни комуникации в мрежата на оператора, както и връзки към други мобилни и фиксирани мрежи на територията на РБългария за абонати на Възложителя, организирани в една корпоративна група при следните условия:

* цените на минута разговор да бъдат еднакви за всички часове на денонощието;
* тарифирането на абонатите извън корпоративната група да се извършва за всяка секунда след първите 30 секунди;
* да има възможност за определяне на индивидуален лимит за всяка SIM карта;
* да има възможност за определяне достъпа на всяка SIM карта до различни услуги като MMS, WAP, GPRS/UTMS, гласова поща и др.

 5. В обхвата на обществената поръчка се включват всички далекосъобщителни услуги, предвидени в стандарт GSM, а именно:

- стандартни гласови услуги (гласова поща, изчакване и задържане на повикването, пренасочване на повикването, ограничаване/забрана на повикванията, конферентна връзка, идентификация на повикването /CLIP, CLIR);

- услуги за осъществяване на спешни повиквания –безплатен достъп на крайните потребители до услугите за спешни повиквания;

- кратки текстови съобщения (SMS) и мултимедийни съобщения (ММS);

- международни далекосъобщителни услуги (международен роуминг);

- уведомяване за пропуснато повикване;

- услуги по пренос на данни –GPRS,WAP, мобилен интернет, данни и факс;

- справочни услуги, отнасящи се до абонатните номера, кодове за автоматично вътрешно и международно избиране, цени и друга подобна информация, свързана с далекосъобщителните услуги на оператора;

- осигуряване на възможност за забрана за ползване на услугите „мобилен интернет” и роуминг на определени номера (SIM карти) при необходимост;

- да осигурява известяване чрез SMS при достигане на 80% от кредитния лимит;

- други услуги за корпоративни клиенти – съгласно представен от участника списък на предоставяните услуги;

6. Изпълнителят да осигури на Възложителя безплатна преносимост на номера включени в корпоративната група на Възложителя от оператора, предоставящ до настоящия момент услугата.

7. Изпълнителят да осигурява на Възложителя възможност за провеждане на разговори в собствената си мрежа на преференциални цени след изчерпване на предоставения брой безплатни минути.

8. Изпълнителят да осигурява на Възложителя възможност за провеждане на разговори с крайни потребители на други оператори на мобилни и фиксирани мрежи и да включваопределени безплатни минути към тях, включени в месечната такса и преференциални цени след изчерпване на предоставения брой на безплатните минути.

9. Услугата следва да позволява по време на действие на договора активиране на нови SIM карти за нуждите на Общината при същите или по-изгодни от договорените условия, със срок на действие, съответстващ на сключения договор.

10. Услугата трябва да осигури преференциални цени при закупуване на нови мобилни апарати и устройства за пренос на глас и данни.

 11. Изпълнителят осигурява възможност за провеждане на международни разговори с мобилни и фиксирани мрежи.

 12. Изпълнителят осигурява възможност за провеждане на разговори в роуминг в страни от и извън ЕС.

 13. Възложителят да има възможност да се регистрира с име и парола на интернет сайта на Изпълнителя, като по този начин да получава достъп до определени данни – електронна фактура, данни за проведени разговори и т.н.

 14. Изпълнителят да предоставя посочените по –долу услуги или еквивалентни на тях, както следва:

-пренос на данни;

-мобилен интернет чрез WAP, GPRS, EDGE, UMTS или HSDPA;

-мобилен интернет през 3G USB модем или по-висок клас;

-SMS, MMS.

 15. Изпълнителят да осигурява възможност на служителите на Община Добричка да закупят или подпишат нов договор за вече закупени лични SIM карти на тяхно име, да ползват преференциални цени и условия за разговори, като разходите бъдат за тяхна сметка. Като тези SIM карти трябва да бъдат включени в групата на Община Добричка и разговорите между всички членове на тази група да се тарифират съгласно т.2. 4 по –горе.

 16. По указания на Възложителя да извършва ограничения на възможностите за избиране на направления от абонатите на корпоративната група.

 17. Изпълнителят да представи възможност на Възложителя да ползва всички услуги, които се предлагат от него – както заложените в техническите изисквания, така и допълнително предложените от Оператора.

 18. Предлаганите от Изпълнителя цени за минута разговор следва да бъдат еднакви за всички часове на денонощието, като тарифирането на абонатите в корпоративната група на Възложителя да се извършва за всяка секунда след първите 30 секунди.

 19. Изпълнителят следва да осигури безплатно:

- първоначално свързване към мрежата на мобилния оператор на всички заявени SIM карти;

- заявени SIM карти със същите номера, каквито е ползвал Възложителя до датата на сключване на договора, като към всяка SIM карта осигури мобилен апарат – смартфон с операционна система „Android“;

- номер по избор за нови SIM-карти;

 - замяна на SIM карта, в случай на кражба, загуба или механично увреждане;

- подробно месечно извлечение – при поискване от Възложителя;

- добавяне на нови абонати и изваждане на абонати от корпоративната група;

- по указание на Възложителя активира и деактивира услуги.

 20. Изпълнителят да осигурява възможност за безплатен достъп до национални не географски номера от типа на „ 0800хххх”.

 21. Изпълнителят осигурява възможност за временно спиране на достъпа до мрежата си за посочена от Възложителя SIM карта от корпоративната му група, както и предоставяне на изгубен PUK код.

22. Изпълнителят трябва да осигури за всяка SIM карта мобилен апарат - смартфон с операционна система „Android“ до адреса на Възложителя, както и за всяка ново заявена, в рамките на 5 работни дни без допълнително заплащане при следните условия:

 **-** мобилни апарати – смартфони с операционна система „Android“ към всяка SIM карта;

- в зависимост от абонаментния план възможност за закупуване на мобилни апарати, с преференциална търговска отстъпка спрямо актуалната им цена в търговската мрежа;

 - да поеме гаранционния и извънгаранционния сервиз на доставените от него мобилни апарати;

 - предоставяне на оборотен апарат, при повреда на гаранционен такъв.

 - изпълнителят да посочи център за обслужване, от който безплатно да се получава информация за стойността на услугата до момента, интернет достъп, настройки и други.

23.Изпълнителят да предостави на Възложителя безплатни електронни фактури. Фактурите да съдържат информация за период на фактуриране, месечни абонаментени такси, отделно калкулиране на изразходваните безплатни минути (ако има такива), по направления, вид на услугата, стойност на услугата, продължителност и стойност на проведените телефонни разговори според вида им – селищни, междуселищни, международни, както и разговори към други мрежи (за всяка друга мрежа), както и при поискване детайлизирана справка за изходящи разговори – за всеки проведен разговор от всеки абонатен номер, включително и за номерата с автоматичен вход.

 24. Изпълнителят да осигури възможност за изготвяне на справки на проведените разговори поотделно - за фиксираните и мобилните номера на Възложителя.

 25. Недопустимо е начисляването на еднократни цени за инсталиране на нови услуги, както и начисляването на еднократни такси за инсталиране и месечни такси за активиране и деакдивиране на допълнителни услуги.

26. Всички телефонни постове и SIM карти да бъдат обособени в обща група, като разговорите между тях са безплатни и неограничени, същата да е отворена за присъединяване на нови абонати.

 27. Участникът трябва да разполага с осигурено минимум 95% покритие на територията на Република България и достатъчен брой базови станции на територията на Възложителя, с цел максимално покритие. При липса на покритие в някои от населените места на територията на Община Добричка, Изпълнителят се задължава да осигури покритие на Мрежата в срок от два месеца от датата на писмено уведомяване от страна на Възложителя.

Горните технически изисквания следва задължително да залегнат в техническото предложение на участника, което представлява неразделна част от договора.